ولید بن طریف شاری شیبانی

ولید بن طریف بن صلت بن طارق بن سیحان بن عمرو بن فدوکس بن عمرو بن مالک شیبانی، دوسری صدی ہجری کے اواخر میں ایک مشہور خارجی (خوارج) قائد، جنگجو اور شجاع شخص تھا۔ وہ قبیلہ بنو شیبان سے تعلق رکھتا تھا اور الشاری (خارجی فرقہ) سے وابستہ تھا۔ بعض مؤرخین نے ان کا نسب "ولید شیبانی" کے نام سے ذکر کیا ہے، جن میں ابو سعید سمعانی (متوفی 562ھ) نے اپنی معروف کتاب الأنساب میں "الأراقم" اور "سيحانی" کے ذیل میں ان کا ذکر تفصیل سے کیا ہے۔ السمعاني، أبو سعد عبد الكريم بن محمد. الأنساب. تحقيق: عبد الله عمر البارودي، بيروت: دار الجنان، ج 3، ص 174–175.
 پس منظر 
ولید بن طریف اپنی بہادری، قیادت اور بغاوت کے لیے جانا جاتا ہے۔ وہ نصیبین، الحابور (دجلہ اور فرات کے درمیان کا علاقہ) اور گرد و نواح میں مقیم تھا۔ عباسی خلیفہ ہارون الرشید (حکومت: 170–193ھ) کے دور میں اس نے مرکزی حکومت کے خلاف خروج کیا اور متعدد قبائل کو اپنی بغاوت میں شامل کر کے ایک بڑی فوج ترتیب دی۔السمعاني، أبو سعد عبد الكريم بن محمد. الأنساب. تحقيق: عبد الله عمر البارودي، بيروت: دار الجنان، ج 3، ص 174–175.الطبري، محمد بن جرير. تاريخ الأمم والملوك. بيروت: دار التراث، ج 9، ص 211.
 بغاوت اور جنگ 
جب ولید کی بغاوت زور پکڑنے لگی تو ہارون الرشید نے اس کے خلاف اپنی فوج روانہ کی۔ اس لشکر کا سالار ابو خالد یزید بن مزید بن زائدة شیبانی تھا، جو خود بھی قبیلہ شیبان سے تعلق رکھتا تھا۔ یزید بن مزید نے تدبیر سے کام لیتے ہوئے الولید سے مقابلہ کیا اور مختلف چالاکیوں اور جنگی حکمت عملیوں کے ذریعے اس کا تعاقب کیا۔ابن الأثير، عز الدين. الكامل في التاريخ. بيروت: دار صادر، ج 6، ص 132.

 درباری سازشیں 
مورخین کے مطابق، اس دوران برامکہ (عباسی دربار کے بااثر وزراء) کو یزید سے ناراضی تھی، چنانچہ انھوں نے خلیفہ ہارون الرشید کو اس کے خلاف بھڑکایا اور کہا کہ یزید محض قرابت داری کی بنیاد پر الولید سے نرمی برت رہا ہے۔ ان کے مطابق:
"یزید الولید کو مہلت دیتا ہے اور اس کی شوکت کو بڑھا رہا ہے، حالانکہ وہ باآسانی اس پر قابو پا سکتا ہے۔"
ہارون الرشید نے غصے بھرے الفاظ میں یزید کو ایک خط لکھا اور خبردار کیا کہ اگر اس نے فوراً الولید سے جنگ نہ کی تو خلیفہ اس کا سر منگوا لے گا۔الذهبي، محمد بن أحمد. سير أعلام النبلاء. بيروت: مؤسسة الرسالة، ج 9، ص 281.

 موت 
بالآخر یزید بن مزید نے ولید بن طریف سے مقابلہ کیا اور اسے 179 ہجری، رمضان المبارک کے پہلے جمعرات کی شام قتل کر دیا۔ یہ واقعہ تاریخی کتب میں بطور "واقعة الولید" مشہور ہے۔الطبري، محمد بن جرير. تاريخ الأمم والملوك. ج 9، ص 212.

 حوالہ جات 

وفيات الأعيان و أنباء أبناء الزمان

زمرہ:170ھ کی دہائی کی وفیات
زمرہ:خارجیت
زمرہ:بنو شیبان
زمرہ:ویکی ڈیٹا والے صفحات
زمرہ:795ء کی وفیات
زمرہ:خارجی